Source: http://www.eca.europa.eu/sl/Pages/ECAWork.aspx
Timestamp: 2016-08-24 21:38:11+00:00
Document Index: 6490511

Matched Legal Cases: ['SODIŠČE\n', 'sodišče ', 'Sodišče ', 'sodišče ', 'Sodišče ', 'Sodišče ']

Delo Evropskega računskega sodišča | EVROPSKO RAČUNSKO SODIŠČE
Nagrada Evropskega računskega sodišča
Nagrada Evropskega računskega sodišča za raziskovalno delo na področju revidiranja javnega sektorja za leto 2016 – prijave do 15. decembra 2016
Podroben opis naših izdelkov in dejavnosti v letu 2015, ki vsebuje ključne informacije o naši instituciji
Pregled revizijskih prioritet Evropskega računskega sodišča in načrtovanih poročil za leto 2016
Na certificiranje biogoriv vplivajo slabosti v postopku priznanja in nadzoru sistema
Po besedah revizorjev bi morale institucije EU olajšati sodelovanje ponudnikov v javnem naročanju
Domov > Naše delo: Delo Sodišča
Delo Evropskega računskega sodišča
Page ContentEvropsko računsko sodišče je bilo ustanovljeno za revidiranje financ Evropske unije. Izhodišče za njegovo revizijsko delo so proračun in politike EU, predvsem na področjih, povezanih z rastjo in delovnimi mesti, dodano vrednostjo, javnimi financami ter okoljskimi in podnebnimi ukrepi. Sodišče revidira proračunske prihodke in porabo.
Izboljšanje javne odgovornosti v EU
Evropska komisija, Evropski parlament, Svet in države članice uporabljajo rezultate dela Sodišča, da bi nadzorovali upravljanje proračuna EU in ga po potrebi izboljšali. Delo Sodišča daje pomembno podlago za letni postopek razrešnice, pri katerem se Parlament na priporočilo Sveta odloči, ali je Komisija zadovoljivo izvrševala proračun predhodnega leta.
Pripravljanje poročil za snovalce politike in državljane EU Poročila in mnenja Sodišča prinašajo dodano vrednost za finančno poslovodenje EU, ker prispevajo k razvoju v Uniji in približujejo finančno poslovodenje evropskim državljanom. Cilj Sodišča je pripravljati visokokakovostna revizijska poročila, ki so jasna, pomembna in časovno ustrezna, temeljijo na tehtnih merilih in zanesljivih dokazih ter obravnavajo vprašanja, pomembna za vse zainteresirane strani, zaradi česar štejejo za pomembne in zanesljive dokumente. Objave Sodišča zajemajo letna poročila, specifična letna poročila, posebna poročila, mnenja in dokumente o stališču. Tesno sodelovanje z drugimi vrhovnimi revizijskimi institucijami Deljeno upravljanje z državami članicami se uporablja za do 80 % proračuna EU. Pri vzpostavljanju nadzornih sistemov in sistemov notranje kontrole države članice sodelujejo s Komisijo, da zagotovijo primerno porabo sredstev EU v skladu s pravili. Kontrola ima tako hkrati razsežnost EU in nacionalno razsežnost. Poleg dela, ki ga opravi Sodišče, tudi veliko vrhovnih revizijskih institucij v državah članicah revidira evropska sredstva, ki jih upravljajo in porabljajo nacionalni upravni organi.
Določanje meril za revidiranje javnih financ
Evropsko računsko sodišče je odločeno biti na čelu najnovejšega razvoja pri upravljanju in revidiranju javnih financ in ima pomembno vlogo pri razvijanju in izvajanju mednarodnih standardov (npr. v okviru INTOSAI).
Rezultati, ki jih je z leti Sodišče doseglo pri svojem delu, so zanj zelo spodbudni. Zunanji strokovnjaki ocenjujejo, da je kakovost njegovih poročil dobra, najpomembnejši deležniki pa menijo, da so zanje koristna. Komisija vedno sprejme veliko priporočil Sodišča, poročila o spremljanju popravljalnih ukrepov pa kažejo na njihov pozitivni učinek.
Prihodnji izzivi Sodišče veseli, da bo v prihodnjih letih lahko pripomoglo k izboljševanju odgovornosti EU do državljanov za javna sredstva, ki jih Unija zagotavlja za doseganje svojih ciljev. Povezave
Strategija za obdobje 2013–2017
Možnosti za zaposlitevDelovna praksaJavna naročila Ravnanje z okoljem Uporabne povezave